armvectores/hy_wikipedia_2023 huggingface dataset:
Միքայել Եսայան (ճարտարագետ)

Անվան այլ կիրառումների համար տե՛ս՝ Միքայել Եսայան (այլ կիրառումներ)Միքայել Արմենակի Եսայան (հունվարի 14, 1919(1919-01-14), Երևան, Հայաստանի Առաջին Հանրապետություն - նոյեմբերի 11, 1990(1990-11-11), Երևան, Հայկական ԽՍՀ, ԽՍՀՄ), հայ ճարտարագետ-մեխանիկոս։ Տեխնիկական գիտությունների դոկտոր (1974), պրոֆեսոր (1976):


== Կենսագրություն ==
Միքայել Եսայանը ծնվել է 1919 թվականի հունվարի 14 (27)-ին, Երևանում։ 1942 թվականին ավարտել է Մոսկվայի բարձրագույն տեխնիկական ուսումնարանը։ 1946 թվականից աշխատել է Հայկական գյուղատնտեսական ինստիտուտում, 1950-1988 թվականներին՝ մետաղների տեխնոլոգիայի ամբիոնի վարիչ, 1956-1961 թվականներին, միաժամանակ՝ պրոռեկտոր, 1961-1963 թվականներին՝ բարձրագույն և միջնակարգ մասնագիտական կրթության կոմիտեի նախագահի տեղակալ։
Աշխատանքները վերաբերում են մեքենաներում և տեխնոլոգիական սարքավորումներում դինամիկական շարժընթացների հետազոտմանը, մետաղահատ հաստոցների թրթռակայունության և մեքենամասերի մշակման որակի բարձրացման հարցերին։


== Մահ ==
Եսայանը մահացել է 1990 թվականի նոյեմբերի 11-ին, Երևանում։


== Երկեր ==
Գյուղատնտեսական մեքենաների համար կիրառվող մետաղանյութերը և նրանց ջերմային մշակումը, 1959։
Մեքենաների վիբրացիաները և նրանց վերացման միջոցները / Մ. Ա. Եսայան, Զ. Ա. Ադամյան, 1962։
Մետաղների մշակումը կտրման միջոցով, Երևան, 1970։
Исследование колебаний и устойчивости системы СПИД в их взаимосвязи при непрерывном резании, 1974.
Մեխանիկական մշակման արդյունավետությունը մեքենաների նորոգման պրոցեսում, Երևան, 1989 (համահեղինակ)։


== Ծանոթագրություններ ==
Բոնդոնե

Բոնդոնե (իտալերեն՝ Bondone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 666 մարդ (2008), բնակչության խտություն՝ 35 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 38080։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 689133
Էլեկտրոնային փոստ՝ comune@comune.bondone.tn.it
Պաշտոնական կայք՝ http://www.comune.bondone.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Listen to Your Heart (երգ, Roxette)

«Listen to Your Heart», շվեդական Roxette ռոք-դուետի երրորդ սինգլը «Look Sharp!» ալբոմից։ Երգի հեղինակներն են Պեռ Գեսլեն և Մաթս Պերսոնը։
Երգը միանգամից ժողովրդականություն է վայելել և 1989 թվականի նոյեմբերի 4-ին ամերիկյան Billboard Hot 100 հիթ-շքերթում հասել առաջին հորիզոնական։
Մեծ Բրիտանիայում երգը հրապարակվել է 1989 թվականի հոկտեմբերին, բայց նրան հաջողվել է գրավել ընդամենը 62-րդ հորիզոնականը։ Ուստի 1990 թվականին` «It Must Have Been Love» հաջորդ սինգլի հաջողությունից հետո, երգը ստիպված էր վերաթողարկվել` A կողմում տեղադրելով մեկ այլ երգ` «Dangerous», ինչը նրան թույլ է տվել զբաղեցնել վեցերորդ հորիզոնականը։


== Երգի աուդիո-տարբերակ և տեսահոլովակ ==
Կա այս երգի երեք տարբերակ` բնօրինակը, թույլ փոփոխված տարբերակը (Don’t Bore Us, Get to the Chorus, Ballad hits և Roxette hits ալբոմներ) և ռեմիքսը։ Բացի այդ, կա երգի իսպանալեզու տարբերակը` «Habla el corazon»:
Տեսահոլովակը նկարահանվել է Բալթիկ ծովի Էլանդ կղզում գտնվող Բորգհոլմսկի ամրոցի ավերակներում։
1989 թվականին երգը հայտնվել է բրազիլական «Globo» հեռուստաալիքով հեռարձակվող «O Sexo dos Anjos» սերիալի սերիաներից մեկում։ Սինգլը նաև օգտագործվել է «Դետեկտիվ Ռաշը» դետեկտիվ սերիալի առաջին եթերաշրջանի «Մայրական բնազդ» սերիայում։


== Ստեղծագործությունների ցանկ ==
7" սինգլ«Listen to Your Heart» — 5:12
«(I Could Never) Give You Up» — 3:59CD maxi (1989)«Listen to Your Heart» (Single Mix)
«Dressed for Success» (New Radio Mix)
«(I Could Never) Give You Up»
«Neverending Love» (Live)CD maxi (1990. Վերաթողարկում)«Listen to Your Heart» (Swedish Single Version)
«Dangerous» (LP Version)
«Listen to Your Heart» (U.S. Remix)
«Dangerous» (U.S. Club Edit)


== Հիթ-շքերթներ և դիրքեր ==
1 «Listen to Your Heart» / «Dangerous»


== Ծանոթագրություններ ==
Սուխլիս

Սուխլիս (Սուֆլիս) կամ Ներքին Սուխլիս (վրաց.՝ სხვილისი - Սխվիլիսի, կամ վրաց.՝ ქვემო სხვილისი - Քվեմո Սխվիլիսի), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ հարավ-արևմուտք։ Գտնվում է Կուրի վտակ Փոցխով գետի աջ ափին, Նավաներ լեռան լանջին, ծովի մակարդակից 1020 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 1614 բնակիչ, հիմնականում հայեր, իսկ 2014 թվականին գյուղն արդեն ուներ 1033 բնակիչ, ովքեր զբաղվում են բանջարաբուծությամբ, այգեգործությամբ և անասնապահությամբ։
Գյուղում գործում է միջնակարգ դպրոց, մշակույթի տուն, գրադարան, բուժկայան և մանկապարտեզ։


== Պատմությունը ==
Գյուղի բնակիչների նախնիները, արքեպիսկոպոս Կարապետ Բագրատունու առաջնորդությամբ, 1830 թվականին եկել են Էրզրումի նահանգից։ Գյուղի եկեղեցին (Սուրբ Աստվածամայր) կառուցվել է 1900 թվականին։ Կառուցվել է նաև Հայրենական մեծ պատերազմում զոհվածների հիշատակին նվիրված հուշարձան։
1853 թվականի նոյեմբերի 14-ին, Սուխլիս գյուղի մերձակայքում մարտեր են տեղի ունեցել ռուսական և օսմանյան զորքերի միջև։


== Հայտնի սուխլիսցիներ ==
Պողոս Ակոպով - խորհրդային դիվանագետ


== Ծանոթագրություններ ==


== Գրականություն ==
ქართული საბჭოთა ენციკლოპედია, ტ. IX, გვ. 629, თბ., 1985 წელი.


== Արտաքին հղումներ ==
Պ. Ակոպով
Բիլ Նելսոն

Քլարենս Ուիլյամ «Բիլ» Նելսոն II (անգլ.՝ Clarens William 'Bill' Nelson II, սեպտեմբերի 29, 1942(1942-09-29), Մայամի, Ֆլորիդա, ԱՄՆ), ամերիկացի տիեզերագնաց, ճարտարագետ, ԱՄՆ-ի սենատոր Ֆլորիդա նահանգից (2001-2019)։ Իրականացրել է մեկ տիեզերական թռիչք STS-61C շաթլով (1986, «Կոլումբիա»), ։


== Անձնական տվյալներ և կրթություն ==
Նելսոնը ծնվել է 1942 թվականի սեպտեմբերի 29-ին Ֆլորիդա նահանգի Մայամի քաղաքում։ Նա Նաննի Մերլեի և Քլարենս Ուիլյամ Նելսոնի միակ երեխան է։ 1972 թվականին Նելսոնն ամուսնացել է Գրեյս Քավերթի հետ։ Ունեն երկու երեխա՝ Բիլ Նելսոն-կրտսեր և Նան Էլեն Նելսոն։
Պատանեկությունն անցկացրել է Ֆլորիդա նահանգի Մելբուրն քաղաքում, որտեղ 1960 թվականին ավարտել է միջնակարգ դպրոցը։ 1960 թվականին Նելսոնն ընդունվել է Ֆլորիդայի համալսարան, այնուհետև տեղափոխվել Եյլի համալսարան, որն ավարտել է 1965 թվականին՝ ստանալով քաղաքագիտության բակալավրի աստիճան։ Հետագայում Վիրջինիայի համալսարանում ստացել է իրավաբանի վկայական։


== Ծառայություն բանակում և քաղաքական գործունեության սկիզբ ==
1965 թվականին ընդունվել է ԱՄՆ բանակի պահեստազոր, 1968-1970 թվականներն անցկացրել է զինվորական ծառայության մեջ։ Մինչև 1971 թվականը նորից եղել է պահեստազորում։ Նրան շնորհվել է կապիտանի կոչում։
1968 թվականին Նելսոնն ընդունվել է Ֆլորիդայի փաստաբանների կոլեգիա, և 1970 թվականից զբաղվել այդ գործով Մելբուրնում։ 1971 թվականին դարձել է նահանգապետ Ռեյբին Ասքյուի օգնական՝ ըստ օրենսդրության։ 1972 թվականին Նելսոնն ընդունվել է Ներկայացուցիչների պալատ Ֆլորիդայի կողմից։ 1974 և 1976 թվականներին վերընտրվել է։ 1978 թվականին Նելսոնը վերընտրվել է ԱՄՆ Ներկայացուցիչների պալատում, որտեղ ծառայել է 1979-1991 թվականներին։


== Թռիչք դեպի տիեզերք ==
1984 թվականին Նելսոնը մասնակցել է «Քաղաքական գործիչը տիեզերքում» ծրագրին և երկու տարի անց դարձել Կոնգրեսի երկրորդ անդամը (և ԱՄՆ Ներկայացուցիչների պալատի առաջին անդամը), որը եղել է տիեզերքում։ Յուտայի սենատոր Էդվին Գարնի հետ միասին վերապատրաստվել է ՆԱՍԱ-ում։
Բիլ Նելսոնը որպես օգտակար բեռնվածության մասնագետ դարձել է 1986 թվականի հունվարի 12-18-ը STS-61C ծրագրով թռիչք կատարած «Կոլումբիա» տիեզերական շաթլի անձնակազմի անդամ։ Գիտարշավի հիմնախնդիրներից մեկը ամերիկյան Satcom-K1 արբանյակի դուրս բերումն էր ուղեծիր։ «Հալլեյի գիսաստղի ակտիվ դիտարկման ծրագիր» կոչվող փորձարկումներից մեկի շրջանակներում ենթադրվում էր լուսանկարել այդ գիսաստղը 35 միլիմետրանոց տեսախցիկով թռիչքի տախտակամածի վերին պատուհանի միջով։ Բայց այս փորձը չի հաջողվել տեսախցիկի մարտկոցի հետ կապված խնդրի պատճառով։
Տիեզերք թռիչքների ընդհանուր տևողությունը կազմել է 6 օր 2 ժամ 5 վայրկյան։


== Հետագա քաղաքական գործունեություն ==
1992 թվականին Նելսոնը պարտվել է Ֆլորիդայի նահանգապետական ընտրություններում։ 2000 թվականի նոյեմբերին Ֆլորիդայի կողմից հաղթել է Սենատի ընտրություններում։ 2008 թվականից գլխավորում է Սենատի ենթակոմիտեն և ղեկավարում ՆԱՍԱ-ի գործունեությունը։
2018 թվականի նոյեմբերին Նելսոնը պարտություն է կրել նահանգապետ Ռիք Սքոթից։


== Մրցանակներ ==
Բիլ Նելսոնը պարգևատրվել է «Տիեզերական թռիչքի համար» շքանշանով (1986 թվական) և այլ շքանշաններով։


== Պատկերասրահ ==

		
		


== Տես նաև ==
ՆԱՍԱ
Էդվին Գարն


== Ծանոթագրություններ ==


== Արտաքին հղումներ ==
Քլարենս Նելսոն
Պավել Տագանրոգցու մատուռ

Պավել Տագանրոգցու մատուռ (ռուս.՝ Часовня Павла Таганрогского), պաշտամունքային կառույց ՌԴ Ռոստովի մարզի Տագանրոգ քաղաքում։ Գտնվում է Լագերնի նրբանցք, 2 հասցեում։ Մատուռն առաջին անգամ կառուցվել է 1905 թվականին` Ռուս Ուղղափառ եկեղեցու սուրբ Պավել Ստոժկովի (Պավել Տագանրոգցի) թաղման վայրում։ Մատուռը ենթարկվում է Ռուս Ուղղափառ եկեղեցուն։


== Պատմություն ==
Տագանրոգի հին գերեզմանատանը կա տեղ, որտեղ թաղված է Պավել Պավլովիչ Ստոժկովը, որը հայտնի է նաև որպես Պավել Տագանրոգցի։ Նրա հուղարկավորությունը տեղի է ունեցել 1879 թվականի մարտին, իսկ բուն թաղման տեղը ցանկապատվել է։ Նրա գերեզմանը պաշտպանելու և պահպանելու համար 1905 թվականին որոշվել է այդ տեղում կառուցել փայտե մատուռ։ Այն եղել է 7х10 մետր չափսերի։ Մատուռն ուներ 2 դուռ, 7 պատուհան։ Օվալաձև տանիքին տեղադրել էին խաչ։ Փայտյա մատուռն այրվել է 1912 թվականի հուլիսի 12-ին։
Վանաքույր Մարիա Վելիչկոն զբաղվում էր նոր քարե մատուռ կառուցելու հարցով, որը հավանության արժանացավ 1913 թվականին։ Մատուռը կառուցվեց, և այն օծվեց 1914 թվականի հունիսի 29-ին։ Եկեղեցին պսակվեց 5 գմբեթով։ Ներսում գտնվել է հունա-բյուզանդական ոճով պատրաստված մարմարե պատկերակալ։ Մատուռի կառուցման արժեքը 20 հազար ռուբլի էր։ Գումարը հավաքագրվել է կամավոր նվիրատվությունների միջոցով։ 1925 թվականին մատուռն ավերվել է և կրկին կառուցվել է 1995 թվականին, նորից մասնավոր նվիրատվությունների օգնությամբ։ Հիմա դա ուղղանկյունաձև հատակագծով կառույց է, որն ունի փոքր վրանաձև գմբեթ։


== Ծանոթագրություններ ==
Իրինովկա (այլ կիրառումներ)

Իրինովկա, կարող է վերաբերել՝

Իրինովկա - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Իրինովկա - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Սայմոն Կուզնեց

Սայմոն (Սեմյոն) Սմիթ Կուզնեց (անգլ.՝ Simon Smith Kuznets, ծննդյան անունը՝ ռուս.՝ Семён Абрамович Кузнец, ապրիլի 30, 1901(1901-04-30)[…], Պինսկ, Մինսկի նահանգ, Ռուսական կայսրություն - հուլիսի 8, 1985(1985-07-08), Քեմբրիջ, Մասաչուսեթս, ԱՄՆ), ամերիկյան տնտեսագետ, տնտեսագիտության գծով Նոբելյան մրցանակակիր (1971 թվական)։
Ծնվել է Պինսկում (այժմ՝ Բելառուս), առևտրական Աբրամ Կուզնեցի ընտանիքում։ Հայրը լքել է ընտանիքը և 1907 թվականին բնակություն հաստատել ԱՄՆ-ում՝ թողնելով որդուն և կնոջը՝ Պոլինա Կուզնեցին (ծնունդով՝ Ֆրիդման)։
Սեմյոնն ավարտելով ռեալական ուսումնարանը, ընդունվել է Խարկովի համալսարանի իրավաբանական ֆակուլտետը, միաժամանակ դասընթացներ անցնելով նաև տնտեսագիտությունից։ Համալսարանում սովորելու տարիներին նյութական պայմաններից դրդված նա աշխատել է արհմիութենական կազմակերպություններում։ Առաջին գիտական աշխատանքը լույս է տեսել 1921 թվականին, Խարկովում։
Արտասահման գնալու նպատակով եղբոր՝ Սոլոմոնի հետ նախ գնում է Լեհաստան, որտեղից էլ 1922 թվականին՝ Նյու Յորք։ Այստեղ եղբայրները ընդունվում են Կոլումբիայի համալսարան։ 1921 թվականին Սեմյոնը, արդեն՝ Սայմոնը, ստանում է բակալավրի, իսկ 1926 թվականին՝ դոկտորի գիտական կոչում։ Երիտասարդ գիտնականի հայացքների ձևավորմանը զգալիորեն նպաստել է անվանի գիտնական Ու. Մետչելլը։
Նա շուրջ 35 տարի աշխատել է այդ մեծ գիտնականի հետ՝ տնտեսագիտական հետազոտությունների Ազգային բյուրոյում (1927-1961 թվականներ), միաժամանակ աշխատելով Փենսիլվանիայի համալսարանում (1930-1954 թվականներ)։
Սայմոնն հռչակվում է իր ժամանակի խոշոր տնտեսագետներից։ Մեկը մյուսին հետևում են նրա աշխատությունները տնտեսագիտության զարգացման խնդիրների վերաբերյալ, որոնցից գլխավորը նա համարում էր ազգային եկամտի աճը և օգտագործված հնարավորությունները։
Սայմոնն ամուսնանում է իր աշխատակցուհի Էդիթ Հանդլերի հետ, ունենում է երկու զավակ։
Երկրորդ համաշխարհային պատերազմի տարիներին՝ 1942-1944 թվականներին, նա գլխավորել է ԱՄՆ-ի սպառազինությունների ծրագրավորման և վիճակագրության Կոմիտեի բյուրոն։
1949 թվականին ընտրվում է Ամերիկյան վիճակագրական ասոցացիայի նախագահ, 1954 թվականին՝ Ամերիկյան տնտեսագիտական ասոցացիայի նախագահ։ 1954 թվականից դասավանդել է Բալթիմորի Ջոն Հոֆինս անվան համալսարանում։
Նա ոչ միայն մեծ տնտեսագետ էր, այլ նաև բազմակողմանի զարգացած մանկավարժ։ Գիտնականը լուրջ հետազոտություններ է նվիրել նաև Իսրայելի տնտեսության վերելքին։
1971 թվականին արժանացել է Նոբելյան մրցանակի՝ տնտեսագիտության գծով։
Վախճանվել է Քեմբրիջում։


== Ծանոթագրություններ ==


== Աղբյուրներ ==

Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 80-81։
Վազաշենի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Վազաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չամուռլու (Արճեշի գավառ)

Չամուռլու, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր գավառակի հյուսիսարևմտյան սահմանի մոտ, Արճեշ քաղաքից 37 կմ հյուսիս-արևմուտք։


== Բնակչություն ==
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Միխեիլ Ջավախիշվիլի

Միխեիլ Սաբայի Ջավախիշվիլի (վրաց.՝ მიხეილ საბას ძე ჯავახიშვილი, նոյեմբերի 8 (20), 1880, Ծերաքվի, Թիֆլիսի նահանգ, Ռուսական կայսրություն - սեպտեմբերի 30, 1937(1937-09-30), Թբիլիսի, Վրացական ԽՍՀ, ԽՍՀՄ), վրացի խորհրդային գրող։ Համարվում է 20-րդ դարի վրացի լավագույն գրողներից մեկը։ Ձերբակալվել է 1937 թվականի օգոստոսի 14-ին, իսկ խոշտանգումներից հետո ստիպված է եղել «խոստովանական ցուցմունք» գրել։ Գնդակահարվել է 1937 թվականի սեպտեմբերի 30-ին։ Գույքը բռնագրավվել են, արխիվները ոչնչացրել, եղբորը գնդակահարել, իսկ այրուն՝ աքսորել։ Գրաքննության է ենթարկվել մինչև 1950-ականների վերջը, որից հետո արդարացվել է։ Տպագրվել է 1903 թվականից։


== Կենսագրություն ==
Ծնվել է Վրաստանի Քվեմո Քարթլիի շրջանի Ծերակվի գյուղում (Ռուսական կայսրություն)։ Ազգանվան փոփոխության պատճառը ավելի ուշ բացատրել է հենց ինքը՝ գրողը։ Նրա խոսքով՝ իր պապը՝ Ջավախիշվիլին (ազնվական ընտանիք Քարթլիի գավառից) սպանել է մի տղամարդու, ինչի պատճառով ստիպված է եղել փախչել Կախեթի, որտեղ էլ ստացել է Տոկլիկիշվիլի նոր անունը։ Շուտով Միխեիլի պապը՝ Ադամը, վերադարձել է Քարթլի, իսկ նրա որդի Սաբան գրանցվել է որպես Ադամաշվիլի։ Միխեիլն այս անունը կրել է իր երիտասարդության տարիներին, սակայն հետագայում վերցրել է իր նախնիների ազգանունը՝ Ջավախիշվիլի։ Ընդունվել է Յալթայի այգեգործության և խաղողագործության դպրոցը, սակայն ընտանեկան ողբերգությունը ստիպել է նրան թողնել ուսումը. ավազակները սպանել են մորն ու քրոջը, իսկ հայրը շուտով մահացել է։ 1901 թվականին վերադառնալով Վրաստան՝ աշխատել է Կախեթիի պղնձաձուլարանում։ Առաջին պատմվածքը տպագրվել է 1903 թվականին Ջավախիշվիլի կեղծանունով, որին հաջորդել են ռուսական իշխանություններին քննադատող լրագրողական հոդվածների շարք։
1906 թվականին դատի է տրվել ինքնակալության դեմ ուղղված հոդվածների համար։ Փախել է արտասահման, ճանապարհորդել Եվրոպայում և Ամերիկայում։ 1909 թվականին ուրիշի անձնագրով վերադարձել է հայրենիք, հրատարակել «Էրի» («Ազգ») ամսագիրը, որի համար դատվել է և արտաքսվել Կովկասից։ «Կվաչի Կվաչանտիրաձե» (1924), «Զակոս Ւփզնեբի» (1925), «Սպիտակ օձիք» (1926), «Գիվի Շադուրի» (1928) վեպերում Ջավախիշվիլի ցույց է տվել հին աշխարհի կործանումը, սոցիալական նոր հարաբերությունների և նոր հոգեբանության դժվարին ծնունդը։
«Արսենա Մարաբդելի» (1933, հայկական հրատարական 1936) պատմավեպը 12-րդ դարի 1-ին կեսին Արսեն Օձելաշվիլու գլխավորությամբ Վրաստանում տեղի ունեցած գյուղացիական հեղափոխական շարժումների մասին է։ «Կնոջ ճակատագիրը» (1936) վերջին վեպում պատկերված են Թիֆլիսի 1905 թվականի հեղափոխական իրադարձություն ները։ Ջավախիշվիլիին բնորոշ են սյուժեի կառուցման վարպետությունը, գործող անձանց հոգեբանության նուրբ վերլուծությունը։


== Ծանոթագրություններ ==
Միխայիլ Ցարյով

Միխայիլ Իվանի Ցարյով (նոյեմբերի 18 (դեկտեմբերի 1), 1903, Տվեր, Տվերի նահանգ, Ռուսական կայսրություն - նոյեմբերի 4, 1987(1987-11-04), Մոսկվա, ԽՍՀՄ), ռուս խորհրդային դերասան, ռեժիսոր, մանկավարժ։ ԽՍՀՄ ժողովրդական արտիստ (1949)։ ՍՄԿԿ անդամ 1949 թվականից։ Սոցիալիստական աշխատանքի հերոս (1973)։


== Կենսագրություն ==
1919-1921 թվականներին սովորել է Պետրոգրադի ռուսական դրամայի դպրոցում (դասատու՝ Յու․ Յուրև)։ Դեռևս ուսանող, 1920 թվականին ընդունվել է Պետրոգրադի Մեծ դրամատիկական թատրոն, 1923-1937 թվականներին աշխատել տարբեր թատրոններում։ 1937 թվականից՝ Մոսկվայի Փոքր թատրոնի դերասան (1950 թվականից՝ նաև տնօրենը)։ Հետևելով ռուսական բեմի հերոսական-ռոմանտիկական ավանդներին՝ ռուս և եվրոպական հեղինակների պիեսներում կերտել է մի շարք կերպարներ, որոնցից են՝ Արման Դյուվալ (Դյումա-որդու «Կամելիազարդ տիկինը», 1933), Նեզնամով, Ժադով (Ա․ Օստրովսկու «Անմեղ մեղավորներ», 1939, «Եկամտաբեր պաշտոն», 1948)։ Ցարյովի ստեղծագործության մեջ կարևոր տեղ է գրավում Չացկու դերակատարումը (Դրիբոյեդովի «Խելքից պատուհաս», 1923-1924 թատերաշրջան), որին նա անդրադարձել է մինչև 1960-ական թվականները։ Ցարյովը ստեղծել է ինչպես ողբերգական՝ Ուրիել Ակոստա (Գուցկովի «Ուրիել Ակոստա», 1940), Մակբեթ, Լիր արքա (Շեքսպիրի «Մակբեթ», 1955, «Լիր արքա», 1979), Պրոտասով (Լ․ Տոլստոյի «Կենդանի դիակ», 1951), Արբենին (Լերմոնտովի «Դիմակահան դես», 1962), Մաթիաս Կլաուզեն (Հաուպտմանի «Մայրամուտից առաջ», 1972), Վանյուշին (Նայդյոնովի «Վանյուշինի զավակ ները», 1983), այնպես էլ՝ կատակերգական և բնութագրական՝ Միստր Հիգգինս (Շոուի «Պիգմալիոն», 1943), Ռոստանև («Ստեպանչիկովո գյուղը և նրա բնակիչները», ըստ Դոստոևսկու, 1957), Ֆամուսով (Գրիբոյեդովի «Խելքից պատուհաս», 1963), Պարագլուխ (Վիշնևսկու «Լավա տեսական ողբերգություն», 1967), Ծերուկ (Դորկու «Ծերուկը», 1969, ԽՍՀՄ պետական մրցանակ, 1969) բարդ կերպարներ։ Կերտել է նաև ժամանակակցի բազմաթիվ կերպարներ, որոնցում խտացված են սովետական մարդու լավագույն գծերը (Օգնև, Ռոմոդան, Կոռնեյչուկի «Ռազմաճակատ», 1942, «Թևեր», 1955, Բուրովսկի, Լավրենյովի «Նրանց համար, ովքեր ծովում են», 1947, ԽՍՀՄ պետական մրցանակ, 1947 և այլն) Բեմադրություններ է իրականացնում թատրոնում և հեռուստաթատրոնում։ Հանդես է եկել նաև ասմունքով։ Նկարահանվել է կինոյում։ 1964 թվականից գլխավորել է Համառուսաստանյան թատերական ընկերությունը, 1959 թվականից՝ Թատրոնի միջազգային ինստիտուտի սովետական ազգային կենտրոնի պրեզիդենտը։ 1935 թվականից զբաղվում է մանկավարժությամբ (1941 թվականից եղել է Շչեպկինի անվան թատերական ուսումնարանում, պրոֆեսոր՝ 1962 թվականից)։ Պարգևատրվել է Լենինի 3 և 2 այլ շքանշաններով։


== Գրականություն ==
Зубков Ю. Михаил Царёв в Малом театре. — М., 1978.
Коржевич Л. Путь актёра. — М., 1981.
Царев. Сборник. — М., 1983.


== Ծանոթագրություններ ==
Ռաուեն

Ռաուեն (գերմ.՝ Rauen), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Շարմյուտցելզեեի ենթակայության տակ։ Բնակչությունը 1948 մարդ է (2010 թվականի դեկտեմբերի 31–ի տվյալներով)։ Զբաղեցնում է 21,38 կմ² տարածք։ Պաշտոնական կոդը՝ 12 0 67 408։


== Պատկերասրահ ==

		


== Արտաքին հղումներ ==
Das Geotop Markgrafensteine (pdf) Archived 2006-01-11 at the Wayback Machine. (nicht aufrufbar)
Amt Spreenhagen
Beitrag in der RBB-Sendung Landschleicher vom 28. Juni 2009


== Ծանոթագրություններ ==
Վլադիսլավ Ռիժկով

Վլադիսլավ Ալեքսեևիչ Ռիժկով (ռուսերեն՝ Владисла́в Алексе́евич Рыжко́в, փետրվարի 28, 1990 թ., Վորոնեժ, ՌԽՖՍՀ, ԽՍՀՄ), ռուս ֆուտբոլիստ, Սիբիր ակումբի կիսապաշտպանն է։


== Կարիերա ==
2008 թ. հունվարին պայմանագիր է ստորագրում Սպարտակի հետ։ 2008 թ. օգոստոսի 31-ին իր մեկնարկային հանդիպումն է անցկացնում Սպարտակի կազմում և կատարում գոլային փոխանցում։ Սեպտեմբերի 13-ին, անցկացրած երկրորդ խաղում կարողանում է գրավել մրցակցի դարպասը։
2010 թ. հունվարի 15-ին վարձավճարով տեղափոխվում է Շիննիկ։ 2010 թ. հուլիսի 28-ին պայմանագիր է ստորագրում Ռուսաստանի առաջին դիվիզիոնում հանդես եկող Ժեմչուժինա֊Սոչի ակումբի հետ։
2012 թ. փետրվարի 6-ին պայմանագիր է ստորագրում Նիժնի Նովգորոդի Վոլգայի հետ, հրաժարվելով հոլանդական Վիտես տեղափոխվելուց։
2013 թ. հունվարի 15-ին պայմանագիր է ստորագրում Վորոնեժի Ֆակելի հետ, սակայն փետրվարի 22-ին այն լուծարվում է։ 2013 թ. փետրվարի 26-ին ֆուտբոլիստը տեղափոխվում է Սիբիր։
2014 թ. փետրվարից Ռիժկովն արդեն Տուլայի Արսենալի ֆուտբոլիստն էր։ Արսենալի երկրպագուների հարցման արդյունքներով Ռիժկովը ճանաչվեց 2014/15 մրցաշրջանի առաջին հատվածի լավագույն ֆուտբոլիստը։


== Մրցելույթների վիճակագրություն ==
2015 թ. մարտի 5-ի տվյալներով

Աղյուսակում թվերով նշված են հետևյալ մրցաշարերը.

¹ Ռուսաստանի առաջնություն
² Ռուսաստանի գավաթ, Ռուսաստանի սուպերգավաթ, Պրեմիեր լիգայի գավաթ
³ ՈՒԵՖԱ Չեմպիոնների Լիգա, ՈՒԵՖԱ Եվրոպայի Լիգա, Ինտերտոտո գավաթ


== Ծանոթագրություններ ==


== Հղումներ ==
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Նեժինսկոե (գյուղ, Կրոլևեցի շրջան)

Անվան այլ կիրառումների համար տե՛ս՝ ՆեժինսկոեՆեժինսկոե (ուկրաիներեն՝ Ніжинське), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Նեժինսկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արսեն Կոտիկյան

Արսեն Մնացականի Կոտիկյան (նոյեմբերի 27, 1956, Երևան - սեպտեմբերի 3, 1989, ԱՄՆ), հունահռոմեական ոճի հայ ըմբիշ, ԽՍՀՄ չեմպիոն, Իվան Պոդդուբնու միջազգային հուշամրցաշարի հաղթող (1974, Լենինգրադ), Եվրոպայի երիտասարդական առաջնության չեմպիոն (1976 թ., Սոֆիա)։


== Կենսագրություն ==
Արսեն Մնացականի Կոտիկյանը ծնվել է 1956 թվականի նոյեմբերի 27-ին Երևանում (Հայկական ԽՍՀ, Խորհրդային Սոցիալիստական Հանրապետությունների Միություն)։ 1974 թ. Լենինգրադում նվաճել է Իվան Պոդդուբնու միջազգային հուշամրցաշարի հաղթողի տիտղոսը։ 1976 թ. Բուլղարիայի մայրաքաղաք Սոֆիա քաղաքի լիցենզիոն առաջնությունում նվաճել է Եվրոպայի երիտասարդական առաջնության չեմպիոնի տիտղոսը։ Նվաճել է ԽՍՀՄ հունահռոմեական ոճի ըմբշամարտի չեմպիոնի տիտղոսը։ Եղել է ամուսնացած, ունի 2 երեխա։


== Ծանոթագրություններ ==
Վյուրե

Վյուրե (իսպ.՝ Viure), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ էմպորդա համայնքի կազմում։ Տարածքը զբաղեցնում է 10.05 կմ2։ Բնակչությունը 242 մարդ (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Գալիսերեն

Գալիսերեն (Galego), պատկանում է իբերո-ռոմանական լեզուների ընտանիքի արևմտա-իբերական լեզվախմբին։ Գալիսերեն խոսում են աշխարհում 4 միլիոն մարդ։ Ըստ աշխարհի լեզուների դասակարգման՝ գալիսերենը չի մտնում 100 ամենատարածված լեզուների մեջ։


== Ծանոթագրություններ ==
Ինֆլատոն

Ինֆլատոն, հիպոթետիկ տարրական մասնիկ։  Սկալյար ինֆլատոնային դաշտի քվանտն է։ Ինֆլատոնային դաշտն ըստ ինֆլյացիոն տեսության, պատասխանատու է տիեզերքի արագ ընդարձակման համար Մեծ պայթյունից հետո 10−35-10−34 վայրկյան ժամանակահատվածում՝ շատ վաղ տիեզերքում։ Ակալյար դաշտ է, առաջին անգամ տեսականորեն ձևակերպել է Ալան Գութը։
Ինֆլատոնի զանգվածը կարող է հասնել 1016 ԳէՎ-ի։
Ինֆլատոնը սկալյար մասնիկ է։ Ըստ հիպոթեզներից մեկի, ինֆլատոններ կարող են հանդիսանալ Հիգսի բոզոնները։
Ինֆլատոնների տրոհումից հետո մնացել են հազիվ նկատելի անհամասեռություններ, սակայն տիեզերքում գերակշռող ճառագայթումը խանգարել է անկայունության զարգացմանը։
«Ինֆլատոն» բառը կազմվել է մյուս տարրական մասնիկներին տրվող անվանումների նման  (ինչպես ֆոտոն, գլյուոն, բոզոն կամ ֆերմիոն), ինֆլյացիա բառից։ Առաջին անգամ այս տերմինը կիրառվել է ‘After Primordial Inflation’ վերնագրված հոդվածում, որի հեղինակներն են Դ. Վ Նանոպոլոսը, Կ. Ա Օլիվեն և Մ. Սրեդնիկին։


== Ծանոթագրություններ ==
Մավրեր

«Մավր» տերմինը վերաբերվում էր Մաղրիբի, Պիրենեյան թերակղզու, Սիցիլիայի, Սարդինիայի, Կորսիկայի և Մալթայի մուսուլման բնակչությանը Միջնադարում։ Մավրերը սկզբնական շրջանում եղել են Մաղրիբի եկվոր բերբերները։ Անվանումը հետագայում տրվել է նաև արաբներին։
Մավրերը առանձին ազգություն չեն և 1911 թվականին Բրիտանիկա հանրագիտարանը գտավ, որ «Մավր» տերմինը չի պատկանում որևէ ազգագրական նշանակության։ Միջնադարյան և վաղ ժամանակակից եվրոպացիները հաճախ այսպես էին կոչում արաբներին, Հյուսիսային Աֆրիկայի բերբերներին և մուսուլման  եվրոպացիներին։
Տերմինը նաև օգտագործվում է Եվրոպայում ավելի լայն իմաստով, այն այսպես հաճախ կոչում էին հիմնականում մուսուլմաններին, հատկապես նրանց, ովքեր ունեին արաբական կամ բերբերական ծագում և ապրում էին Իսպանիայում կամ Հյուսիսային Աֆրիկայում։ Գաղութատիրական ժամանակաշրջանում պորտուգալերենում ներմուծվեց նոր տերմին` «Ցեյլոնի մավրեր» և «Հնդկական մավրեր» Շրի Լանկայում, Բենգալյան մուսուլմաններին նույնպես կոչում էին մավրեր։
711 թվականին Հյուսիսային Աֆրիկայի մավրերը իրականացրեցին Պիրենեյան թերակղզու արաբական նվաճումներ։ Պիրենեյան թերակղզին դասական արաբերենով հայտնի դարձավ որպես Ալ-Անդալուս, որը իր հզորության գագաթնակետին ընդգրկում էր Սեպտիմանիայի և ժամանակակից Իսպանիայի ու Պորտուգալիայի մեծ մասը։
827 թվականին մավրերը նվաճեցին Մաձարա դել Վալոն Սիցիլիայում` զարգացնելով այն որպես նավահանգիստ։ Դրանից հետո նրանք նվաճեցին կղզու մնացած մասը և հարավային Իտալիայի որոշ հատված։ Մշակութային և կրոնական տարբերությունները բերեցին երկարամյա հակամարտությունների եվրոպական քրիստոնեական թագավորությունների հետ, որոնք փորձեցին վերադարձնել մուսուլմաններին անցած տարածքները, այս հակամարտությունները հայտնի էին Ռեկոնկիստա անվամբ։ 1224 թվականներին մուսուլմանները դուրս մղվեցին Սիցիլիայից Լուչերա, որը ավերվեց քրիստոնյաների կողմից 1300 թվականին։
1492 թվականին Գրանադայի անկմամբ վերջ դրվեց մուսուլմանական տիրապետությանը Պիրենեյան թերակղզում։


== Անվանում ==


=== Իմաստաբանություն ===
Դասական շրջանում հռոմեացիները նվաճեցին Մավրիտանիաի մի մասը, որը գտնվում էր ժամանակակից Մարոկկոյի հյուսիսում, Ալժիրի արևմուտքում և իսպանական քաղաքներ Սեուտա ու Մելիլյա քաղաքներում։ Տեղաբնիկ բերբեր ցեղերին Անտիկ գրականության մեջ անվանում էին «Մաուրի», որի առաջացել է հայերենով «Մավր» տերմինը։ Մաուրի (Μαῦροι) տերմինը գրվել է Ստրաբոնի կողմից 1-ին դարում։ Անվանումը նաև թարգմանվել է լատիներենով, որով ցեղերին կոչել են Մաուրուսիի (Μαυρούσιοι).: Մավրերը հիշատակվել են նաև Տակիտոսի կողմից որպես Հռոմեական կայսրության դեմ ապստամբած ցեղեր մեր թվարկության 24 թվականին :
Լատինական Միջնադարում Մաուրի կոչել են Հյուսիսարևմտյան Աֆրիկայի արաբներին և բերբերներին։ 16-րդ դարում գիտնական Լեո Աֆրիկանուսը (1494–1554) բնորոշել է մավրերին (Մաուրի), որպես նախկին Հռոմեական կայսրության Աֆրիկա պրովինցիայի բնիկ բերբերներ։ Նա մավրերին դասեց հինգ հինական ազգերի դասին եգիպտացիների, աբբասյանների, արաբների և կաֆրիների հետ միասին։
Տերմինը նաև օգտագործվում է արմատական միավորումների կողմից մուգ մաշկով կամ սևամորթներին անվանելու համար, այն օգտագործվել է Անգլիայում տասնչորսերորդ դարից։


== Ծանոթագրություններ ==
Բեյթամի

Բեյթամի, գյուղ Արևմտյան Հայաստանում` Բիթլիսի վիլայեթի Խիզանի գավառակում։
Բեյթամին եղել է հայաբնակ։ 1850-ականներին ուներ 11 տուն` 70 հայ բնակչով։
Գյուղն ունեցել է Ս. Հարություն անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
1,1"/75 Mark 1

1,1" Mark 1/1, 28 մմ տրամաչափով մեխանիկական զենիթային թնդանոթ, որը 1930-ական թվականներին ստեղծել է ԱՄՆ ռազմածովային ուժերի սպառազինությունների բյուրոն։ Արտադրվել է քառատված սարքավորման տեսքով, ամերիկյան նավատորմը Երկրորդ համաշխարհային պատերազմի սկզբին այն կիրառել է որպես նավերի ՀՕՊ մոտ միջոց։ Հայտնի է ոչ պաշտոնական «Չիկագոյի դաշնամուր» անվամբ։ Թնդանոթի թերությունները, մասնավորապես անհուսալիությունը, ծանր քաշը և արկի համեմատաբար ոչ մեծ հարվածային գործունեությունը հանգեցրել են նրա փոխարինմանը շվեդական մշակմամբ 40 մմ «Բոֆորս» թնդանոթով, որը արտոնագրով արտադրվում էր ԱՄՆ-ում։


== Ստեղծման պատմություն ==
1920-թվականնեի վերջին սպառազինման ամերիկյան մասնագետները հանգում են սպառազինման մեջ գտնվող Բրաունինգ M2 գնդացրի փոխարեն նավերի ՀՕՊ մոտ նոր միջոցների մշակման անհրաժեշտության եզրակացությանը։ Ենթադրվում էր դրանք փոխարինել արկի ավելի մեծ հզորությամբ ավելի հեռահար ավտոմատ զենքով։ 28 մմ զենիթային ավտոմատների առաջին նմուշները փորձարկվել են 1930-ական թվականների սկզբին և 1934 թվականիին Պետական զենքի գործարանը զենքի արտադրության պատվերներ է ստացել։ Սակայն տեխնիկական հուսալիության հետ կապված խնդիրների պատճառով զենքերը սկսել են նավատորմ մտնել միայն 1940 թվականին։
Այս զենքերի անբավարարությունը հանգեցրել է դրանք նավատորմում օգտագործելու սահմանափակությանը։ Խոշոր նավերի վրա տեղադրվում էին 4-12 սարքավորում, Էսկադրային ականակիրներին՝ 1-2։ 1,1" Mark 1/1-ի մարտական կիրառումը շատ հաջող չէր և այդ ժամանակ ԱՄՆ-ում սկսվում է «Բոսֆորի» զանգվածային արտադրությունը, որը «Չիկագոյի դաշնամուրին» գերազանցում էր բոլոր կողմերով, այս զենքները հետզհետե սկսվում են փոխվել։ Այնուամենայնիվ մի շարք փոքրատոննաժ նավերում մինչև պատերազմի վերջը դրանք կիրառվում էին։
Զենքը կրակում էր 416 գրամ (փամփուշտի ամբողջ զանգվածը 862 գրամ) զանգված ունեցող արկից, լուսածիրն այրվում էր մինչև 2750 մ։ Նշանառման արագությունները տատանվում էին վայրկյանում 24°-30° (տարբեր տեսակի մոդիֆիկացիաների համար)։
Գործնական արագաձգությունը վրիպումների և խափանումների պատճառով կազմում է 90 կրակ/վայրկյան։


== Ծանոթագրություններ ==


== Գրականություն ==
Campbell J. Naval weapons of World War Two. — Annapolis, Maryland: Naval Institute Press, 1985. — 403 с. — ISBN 0-87021-459-4
ՀԽՍՀ առևտրաարդյունաբերական պալատ

ՀԽՍՀ առևտրաարդյունաբերական պալատ (ԱԱՊ), արտասահմանյան երկրների հետ առևտրական, տնտեսական և գիտատեխնիկական կապերի զարգացմանը աջակցող կազմակերպություն։
Ստեղծվել է 1960 թվականին (մինչև 1972 թվականը՝ հայկական հանրապետական առևտրի պալատ)։ Բարձրագույն ղեկավար մարմինը համագումարն է (առաջինը՝ 1961 թվականին), գործադիրը՝ նախագահությունը։ ԽՍՀՍ արտաքին առևտրի մինիստրության, գիտության ու տեխնիկայի պետական կոմիտեի, մինիստրությունների ու գերատեսչությունների, արդյունաբերական ձեռնարկությունների հետ ընտրում և միջազգային տոնավաճառներ կամ ցուցահանդեսներ է ուղարկում մեքենաներ, սարքեր, ժողովրդական սպառման ապրանքներ։
ՀԽՍՀ տարածքում կազմակերպում է արտասահմանյան երկրների տարբեր ֆիրմաների միջազգային ցուցահանդեսներ։ Պալատը աջակցում է արտասահմանյան գյուտերի և արդ․ նմուշների պատենտավորմանը, ինչպես նաև հանրապետության ձեռնարկությունների ապրանքանիշերի գրանցմանը արտասահմանում, կատարում ապրանքների փորձաքննություններ։
Պալատին կից գործում են արդյունաբերության սեփականության պահպանման և որակի սեկցիաներ։ 1986-ին ՀՍՍՀ ԱԱՊ-ի անդամ էին 118 արդյունաբերական ձեռնարկություն, 27 ԳՀ հիմնարկ, 41 առևտրական, 6 շինարարական կազմակերպություն և այլն։
Ֆուտբոլային լիգայի գավաթ 1987-88

Ֆուտբոլային լիգայի գավաթ 1987-88, Ֆուտբոլային լիգայի գավաթի 28-րդ խաղարկությունն է, որում հաղթեց «Լյուտոն Թաուն» ֆուտբոլային ակումբը։
Ալեքսանդր Ալեքսեև

Ալեքսանդր Ալեքսեև (ռուս.՝ Алекса́ндр Никола́евич Алексе́ев, փետրվարի 5, 1951(1951-02-05)), ռուս դիվանագետ։ Արտակարգ և լիազոր դեսպան (2005 թվականի օգոստոսի 25)։


== Կենսագրություն ==
1973 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, գերամաներենին, լեհերենին, սերբերենին և անգլերենին։
1973 թվականից զբաղվում է դիվանագիտական գործունեությամբ։

1993-1998 թվականներ՝ Բելգիայում Ռուսաստանի Դաշնության դեսպանության խորհրդական, դեսպանորդ, ՆԱՏՕ-ում Ռուսաստանի ներկայացուցիչ
1998-2002 թվականներ՝ Ռուսաստանի Դաշնության արտաքին գործերի նախարարության համաեվրոպական համագործակցության դեպարտամենտի փոխտնօրեն
2002-2004 թվականներ՝ Ռուսաստանի Դաշնության արտաքին գործերի նախարարության եվրոպական երրորդ դեպարտամենտի տնօրեն։
2004-2008 թվականներ՝ Սերբիայում և Չեռնոգորիայում Ռուսաստանի Դաշնության արտակարգ և լիազոր դեսպան։
2008-2010 թվականներ՝ Ռուսաստանի Դաշնության արտաքին գործերի նախարարության Եվրոպական չորրորդ դեպարտամենտի տնօրեն։
2010-2014 թվականներ՝ Լեհաստանում Ռուսաստանի Դաշնության արտակարգ և լիազոր դեսպան։
2014 թվականի սեպտեմբերից հանդիսանում է Ռուսաստանի Դաշնության արտաքին գործերի նախարարության հատուկ հանձնարարականների դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի դեկտեմբերի 10)։
1-ին դասի արտակարգ և լիազոր դեսպանորդ (2000 թվականի հունվարի 24)։
Արտակարգ և լիազոր դեսպան (2005 թվականի օգոստոսի 25)։


== Ծանոթագրություններ ==


== Արտաքին հղումներ ==
Հարցազրույց Սերբիայում Ռուսաստանի դեսպան Ա. Ն. Ալեքսևի հետ[1]
Հարցազրույց Սերբիայում Ռուսաստանի դեսպան Ա. Ն. Ալեքսևի հետ[2]
Հարցազրույց Սերբիայում Ռուսաստանի դեսպան Ա. Ն. Ալեքսևի հետ[3]
Հարցազրույց Սերբիայում Ռուսաստանի դեսպան Ա. Ն. Ալեքսևի հետ [4]
Հարցազրույց Սերբիայում Ռուսաստանի դեսպան Ա. Ն. Ալեքսևի հետ [5]
Հարցազրույց Սերբիայում Ռուսաստանի դեսպան Ա. Ն. Ալեքսևի հետ [6](չաշխատող հղում)
Հարցազրույց Լեհաստանյում Ռուսաստանի դեսպան Ա. Ն. Ալեքսևի հետ[7]
Տեղի է ունեցել Մոսկվայի և Համայն Ռուսիո Պատրիարք Նորին Սրբություն Կիրիլի զրույցը Լեհաստանում Ռուսաստանի դեսպան Ա. Ն. Ալեքսեև հետ [8]
Ռուսաստանի դեսպանն այցելել է Լյուբլինի ռուսական կենտրոն [9] Archived 2020-11-28 at the Wayback Machine.
Լեհաստանում Ռուսաստանի նոր դեսպանն անցել է աշխատանքի
Ռիկկարդո Սապոնարա

Ռիկկարդո Սապոնարա (իտալերեն՝ Riccardo Saponara, դեկտեմբերի 21, 1991(1991-12-21), Ֆորլի, Էմիլիա Ռոմանիա, Իտալիա), իտալացի ֆուտբոլիստ, կիսապաշտպան։


== Կարիերա ==


=== Ակումբային ===
Սապոնարան հարձակողական ոճի կիսապաշտպան է և նրան հաճախ են համեմատել Ռիկարդո Կակայի հետ։ Նա կարող է նաև խաղալ որպես եզրային կիսապաշտպան (հիմնականում աջ կողմում) և որպես վինգեր։ 
Ֆուտբոլային կարիերան սկսել է «Ռավեննայում», որտեղ անցկացրել է մեկ մրցաշրջան՝ մասնակցելով ընդամենը 3 հանդիպման։ 2010 թվականի հունիսի 25-ին  ֆուտբոլիստի տրանսֆերը գնել է «Էմպոլին» 500 հազար եվրոյով։
Իր դեբյուտային մրցաշրջանում Ռիկին «Էմպոլիի» կազմում անցկացրել է 17 հանդիպում (7 փոխարինում)՝ չփխելով ոչ մի գոլ։ «Էմպոլիում» նորակուտը նշել է 2010 թվականի նոյեմբերի 13-ին՝ «Ատալանտայի» դեմ խաղում, որն ավարտվել է «կապույտների» հաղթանակով (3:0)։ 2011/12 մրցաշրջանում Սապոնարան խփել է իր առաջին գոլը ակումբի կազմում։ Դա տեղի է ունեցել 2011 թվականի սեպտեմբերի 26-ին՝ «Ռեջինայի» դեմ խաղում (3:2)։ 2011/12 մրցաշրջանում Ռիկարդոն անցկացրել է 30 հանդիպում՝ դառնալով 1 գոլի հեղինակ։
2013 թվականի հունվարի 21-ին «Միլանը» ձեռք է բերել խաղացողի իրավունքների կեսը մոտավորապես 4 միլիոն եվրոյով և անմիջապես նրան վարձավճարով ուղարկել «Էմպոլի» մնացած մրցաշրջանի համար։ 2013 թվականի ամռանը միացել է «Միլանին»։ 2012/13 մրցաշրջանում Սապոնարան անցկացրել է 36 հանդիպում և դարձել 11 գոլի հեղինակ։ Ընդհանուր առմամբ նա «Էմպոլիի» կազմում անցկացրել է 83 հանդիպում և դարձել 12 գոլի հեղինակ։
2017 թվականի հունվարի 28-ին Սապոնարան վարձավճարով տեղափոխվել է «Ֆիորենտինա» մինչև մրցաշրջանի ավարտը՝ հետագայում տրանսֆերը գնելու իրավունքով։ Սերիայի Ա-ում նա անցկացրել է 29 հանդիպում, խփել 2 գոլ և կատարել մեկ գոլային փոխանցում։
2018 թվականի օգոստոսի 7-ին խաղացողը վարձավճարով միացել է «Սամպդորիային»։ Համաձայնագիրը նախատեսվել է մեկ մրցաշրջանի համար։ 2018/19 մրցաշրջանում Սերիայի Ա-ում նա 22 խաղում խփել է 2 գոլ։
2019 թվականին Ռիկարդոն վարձավճարով «Ֆիորենտինայից» տեղափոխվել է «Լեչե» մինչև մրցաշրջանի ավարտը։


=== Ազգային հավաքականում ===
Մեկ խաղ անցկացրեց Իտալիայի պատանեկան հավաքականի հետ։ Երիտասարդական հավաքականում նորամուտը նշել է 2011 թվականի փետրվարի 8-ին՝ Անգլիայի հավաքականի դեմ խաղում (1։0): Առաջին գոլը խփել է 2012 թվականի ապրիլի 13-ին՝ Ռուսաստանի հավաքականի դեմ խաղում (2:0)։ Վերջին անգամ հավաքականի կազմում աչքի է ընկել 2013 թվականին՝ Եվրոպայի երիտասարդական առաջնության՝ իսրայելացիների դեմ խաղում (4:0), որում տարած հաղթանակի շնորհիվ իտալացիներին անցել են կիսաեզրափակիչ։ Այս մրցաշարի Իտալիայի հավաքականը նվաճել է արծաթե մեդալ՝ եզրափակչում զիջելով Իսպանիայի իրենց հասակակիցներին։


== Ձեռքբերումներ ==
Թուլոնում անցկացվող մրցաշարի բրոնզե մեդալակիր – 2011
Եվրոպայի երիտասարդական առաջնության արծաթե մեդալակիր – 2013


== Ծանոթագրություններ ==


== Արտաքին հղումենր ==
Риккардо Сапонара. Стать футболистом благодаря спущенной шине Archived 2020-07-17 at the Wayback Machine.
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Սապոնարայի պրոֆիլը «Միլան» ակումբի պաշտոնական կայքում
Don't

«Don't», ամերիկացի երգիչ Բրայսոն Թիլերի երգը։ Այն ներկայացվել է 2014 թվականին, սակայն որպես սինգլ թողարկվել է 2015 թվականի մայիսի 20-ին։ Այն Թիլերի «Trapsoul» կոչվող առաջին ալբոմի առաջին սինգլն է։ Երգը գրվել է Բրայսոն Թիլերի, Թևորիս Հոլինս կրտսերի և Այսոմ Բրենդոն Ստյուարտի կողմից, իսկ պրոդյուսերական աշխատանքով զբաղվել է Dopeboi-ն։ Երգում օգտագործվել է հատված ամերիկացի երգչուհի Մրայա Քերիի 2005 թվականին թողարկված «Shake It Off» երգի տեքստից, որի արդյունքում այդ երգի հեղինակներ Մրայա Քերիի, Բրայան Մայքլ Քոքսի, Ջերմեյն Դյուպրիի և Ջոնթա Օսթինի անունները նույնպես նշվել են «Don't» երգի հեղինակների ցանկում։


== Տեսահոլովակ ==
Երգի տեսահոլովակի պրեմիերան կայացել է 2015 թվականի օգոստոսի 20-ին Թիլերի Vevo ալիքում։


== Ռեմիքսներ ==
2015 թվականի հոկտեմբերին ամերիկացի ռեփեր Քեյ Քեմփը ներկայացրեց երգի իր ռեմիքսը, իսկ հաջորդ ամիս իրենց ռեմիքս տարբերակները ներկայացրեցին նաև ամերիկացի երգչուհիներ Միլա Ջեյը և Սևին Սթրիթերը։ 2016 թվականի հունվարին ամերիկացի ռեփեր D.R.A.M.-ը թողարկեց երգի իր ռեմիքսը։ 2016 թվականի մարտին թողարկվեց երգի պաշտոնական ռեմիքս տարբերակը, որում իր մասնակցությունն ունի նաև բրիտանական WSTRN խումբը։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքրեթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-10-26 at the Wayback Machine. MetroLyrics կայքում
Ռաբի (Տրենտոյի գավառ)

Անվան այլ կիրառումների համար տե՛ս՝ Ռաբի (այլ կիրառումներ)Ռաբի (իտալերեն՝ Rabbi), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1412 մարդ (2008), բնակչության խտություն՝ 11 մարդ/կմ²։ Զբաղեցնում է 132 կմ² մակերես։ Փոստային ինդեքս՝ 38020։ Հեռախոսային կոդ՝ 0463։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 984032
Էլեկտրոնային փոստ՝ c.rabbi@comuni.infotn.it
Պաշտոնական կայք՝ http://www.comunerabbi.it/ Archived 2008-08-20 at the Wayback Machine.


== Արտաքին հղումներ ==
http://www.comunerabbi.it/http:/(չաշխատող հղում)
Ազգային ինստիտուտի վիճակագրություն (անգլ.)
Ազգային ինստիտուտի վիճակագրություն Archived 2009-12-07 at the Wayback Machine.


== Ծանոթագրություններ ==
Ջիսի

Ջիսի  (իտալերեն՝ Gissi), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 3092 մարդ (2008 թվականի տվյալներով)։ Բնակչության խտությունը՝ 88 մարդ/կմ²։ Տարածքը՝ 36 կմ²։ Էլեկտրոնային փոստ` 66052։ Հեռախոսային կոդ` 0873։
Բնակավայրի հովանավորող սուրբն է Սան Բերնարդիոն։ Քաղաքի տոնը նշվում է մայիսի 20-ին։


== Ծանոթագրություններ ==
Դեդփուլ

Անվան այլ կիրառումների համար տե՛ս՝ Դեդփուլ (այլ կիրառումներ)Դեդփուլ կամ Ուեյդ Ուիլսոն (անգլ.՝ Deadpool, Wade Winston Wilson), հորինված կերպար, «Marvel Comics» հրատարակության անտիհերոս։ Ստեղծվել է նկարիչ Ռոբ Լայֆիլդի և գրող Ֆաբիան Նիցիեզայի կողմից։ Առաջին անգամ հայտնվել է The New Mutants #98 կոմիքսում։
Դեդփուլը զբաղեցրել է 182-րդ հորիզոնականը «Wizard» ամսագրի «Կոմիքսների բոլոր ժամանակների լավագույն 200 կերպարներ» անավանացանկում։ Զբաղեցրել է 45-րդ հորիզոնականը «Empire» ամսագրի «Կոմիքսների 50 լավագույն կերպարներ» անվանացանկում։ 2011 թվականի մայիսին զբաղեցրել է 31-րդ հորզիոնականը IGN վարկածով «Կոմիքսների բոլոր ժամանակների լավագույն 100 կերպարներ» անավանացանկում։


== Արտաքին հղումներ ==
Կերպարի կենսագրությունը
Ռուսական ֆան կայքի թարգմանությունը
Բերեզինա (այլ կիրառումներ)

Բերեզինա, կարող է վերաբերել՝

Բերեզինա - ավան, Ուկրաինայի Վիննիցայի մարզի Վիննիցայի շրջանում
Բերեզինա - գյուղ, Ուկրաինայի Ժիտոմիրի մարզի Ժիտոմիրի շրջանում
Բերեզինա - գյուղ, Ուկրաինայի Խմելնիցկիի մարզի Վոլոչիսկի շրջանում
Բերեզինա- գետ Բելառուսում, Դնեպրի աջ վտակը։ Երկարությունը 613 կմ է, ավազանը՝ 24500 կմ²
A Head Full of Dreams

A Head Full of Dreams, բրիտանական Coldplay ռեք խմբի յոթերորդ ստուդիական ալբոմ։ Ալբոմը թողարկվել է 2015 թվականի դեկտեմբերի 4-ին, Parlophone և Atlantic Records լեյբլներով։ Ալբոմը երկրորդ տեղում էր Հյուսիսային Ամերիկայում, ձայնագրվել է Atlantic Records-ում, 2013 թվականի խմբի Capitol Records America լեյբլից տեղափոխումից հետո։
Coldplay-ը համագործակցել է տարբեր երգիչների հետ, ինչպիսիք են Beyoncé, Noel Gallagher, Tove Lo, Khatia Buniatishvili և Merry Clayton։ Ալբոմը պրոդյուսերավորել են Ռիք Սիմփսոնը և Stargate։


== Նախադրյալներ ==
Coldplay-ը սկսեց աշխատել A Head Full of Dreams ալբոմի վրա 2014 թվականին, երբ ավարտեց իր վեցերորդ ալբոմի աշխատանքները՝ Ghost Stories։ 2014 թվականի դեկտեմբերին Ռադիո 2-ին տված հարցազրույցում դիջեյ Jo Whiley, բասիստ Գայ Բերիմանը և կիթառահար Ջոնի Բակլենդը ակնարկեցին A Head Full of Dreams-ի և նրա նախորդ ալբոմի մասին։ Ֆրանս Քրիս Մարտինը ակնարկեց ալբոմի ոճի մասին, ասելով, որ խումբը փորձում է անել ու ներկայացներ մի գեղեցիկ ու վեհացնող բան։
2015 թվականի սեպտեմբերի 26-ին խումբը ելույթ ունեցավ Նյու Յորքի Global Citizen Festival 2015-ին, երգեով վեց երգ, այդ թվում նաև նոր երգը, որը կեչվում էր «Amazing Day»։ Խմբի պրոդյուսեր Ռիք Սիմփսոնը հաստատել է, որ նոր երգը կներգրավվի նոր ալբոմում։


== Պրոդյուսերացում ==
Ալբոմը պրոդուսերավորել են Ռիք Սիմփսոնը և նորվեգական Stargate դուետը (Թոր Հերմանսեն և Միքել Էրիքսեն)։ Միքսումը հիմնականում արել է իք Սիմփսոնը։


== Առաջխաղացում ==


=== Շրջագայություն ===
Խոսվում էր, որ խումբը պիտի հանդես գա տարբեր վայրերում, օրինակ Հարավային Ամերիկայում, Հնդկաստանում, ավերի կոնկրետ նրանք մեկնելու էին հյուրախաղերի՝ Արգենտինա, Բրազիլիա, Չիլի Կոլումբիա, 2016 թվականի առաջին կեսին։ Coldplay հաստատեց, որ շրջագայունթյունը կսկսեն հաջորդ տարվանից։ 2015 թվականի նոյեմբերի 20-ին նրանք հայտարարել էին A Head Full of Dreams Tour Հարավային Կորեայում, 2016 թվականի մարտի 31-ին Բուենոս Այրեսում, իսկ Եվրոպայում նախատեսվում է 2016 թվականի մարռանը։ Նրանք համերգ կունենան նաև Պերուում առաջին անգամ, 2016 թվականի ապրիրլի 5-ին։


== Սինգլեր ==
Ալբոմի առաջին սինգլը Adventure of a Lifetime է, որը թողարկվել է 2015 թվականի նոյեմբերի 6-ին։


=== Պրոմո-սինգլեր ===
«Everglow» ազատ է արձակվել 2015 թվականի նոյեմբերի 26-ին, քանի որ այն ալբոմի առաջին և միակ պրոմո-սինգլն էր։


== Երգացանկ ==


== Մասնակիցներ ==


=== Քոլդփլեյ ===
Գայ Բերիմեն - բաս-կիթառ
Ջոնի Բակլենդ- կիթառ
Ուիլլ Չեմպիոն- հարվածային
Քրիս Մարտին- դաշնամուր


=== Additional personnel ===
Rik Simpson - պրոդյուսեր
Stargate - պրոդյուսեր
Phil Tan - Audio Mixer (track 5)
Noel Gallagher - additional guitar (track 11)
Tove Lo - vocals (track 6)
Davide Rossi - (tracks 2 and 9)[12]
Avicii - Programming (track 3)
Merry Clayton - vocals (track 11)
Beyoncé - vocals (track 3 and 10)
Gwyneth Paltrow - vocals (track 4)
Barack Obama - vocals (Snippet from «Amazing Grace» Speech) (track 7 and 10)


== Չարթեր ==


=== Տարեվերջյան չարթեր ===
|style="width:50%; "|


=== Տարեվերջյան ամփոփիչ չարթեր ===

|}


== Ծանոթագրություններ ==
Դաշնակցային ուժեր

Երկրորդ համաշխարհային պատերազմի դաշնակիցներ, «Դաշնակցային ուժեր» (հայնտի նաև որպես Հակահիտլերյան խմբավորում), Երկրորդ համաշխարհային պատերազմի ժամանակ (1939–1945) մի շարք երկրների կողմից ձևավորված կոալիցիա, որոնք համատեղ հակադրվում էին Նացիստական ճամբարը կամ «Առանցքի ուժերը» ներկայացնող տերություններին (Գերմանիա, Իտալիան, Ճապոնիա և վերջիններիս դաշնակիցներ)։


== Գաղափարը ==
Մեծ Բրիտանիան, ԽՍՀՄ-ը և ԱՄՆ-ը մի կողմ դրեցին իրենց թշնամությունը և նրանց ղեկավարների շնորհիվ հնարավոր եղավ կարճ ժամանակամիջոցում միավորել երեք տերությունների հնարավորությունները և ստեղծել հակահիտլերյան միություն։


== Պաշտոնական դաշինք ==
ԽՍՀՄ-ի վրա հարձակման օրը՝ 1941 թվականի հունիսի 22-ին Մեծ Բրիտանիան պաշտոնապես հայտարարեց պատերազմում ԽՍՀՄ-ին աջակցելու մասին, իսկ հաջորդ օրը դեռևս չեզոք երկիր ԱՄՆ-ը խորհրդային պետությանը տնտեսական օգնություն ցուցաբերելու պատրաստակամություն հայտնեց։ 


== Արդյունքը ==
Այս ժամանակ կարևոր իրադարձություն տեղի ունեցավ Խորհրդա-գերմանական ճակատում։ Կարմիր բանակը 1941 թվականի դեկտեմբերի 6-ին Մոսկվայի մատույցներում անցավ հակահարձակման և մինչև հաջորդ գարուն ծանր հարվածներ հասցրեց ֆաշիստական բանակին։ Սա առաջին խոշոր պարտությունն էր Գերմանիայի։


== Ծանոթագրություններ ==


== Աղբյուրներ ==
Համաշխարհային Պատմություն, էջ 81-112
Աստերոիդների ցանկ (137701-137800)

Աստերոիդների ցանկ (137601-137700)  • Աստերոիդների ցանկ  • Աստերոիդների ցանկ (137801-137900)
 Աստերոիդների ցանկ (137601-137700)  • Աստերոիդների ցանկ  • Աստերոիդների ցանկ (137801-137900)
Սամվել Երիցյան

Սամվել Հակոբի Երիցյան (մայիսի 21, 1950(1950-05-21), Երևան, Հայկական ԽՍՀ, ԽՍՀՄ), հայ վինագործ։ ՀՀ արվեստի վաստակավոր գործիչ (2014 թ.)։
Վինագործ Հակոբ Երիցյանի որդին է։


== Կենսագրություն ==
Սամվել Երիցյանը ծնվել է 1950 թվականին, Երևանում, վինագործ Հակոբ Երիցյանի ընտանիքում։ Սովորել է Երևանի Միքայել Նալբանդյանի անվան դպրոցում, զուգահեռ 1958-1965 թվականներին երաժշտական կրթություն է ստացել Տիգրան Չուխաջյանի անվան երաժշտական դպրոցում` Է. Դայանի դասարանում։ 1965-1969 թվականներին սովորել է Ռոմանոս Մելիքյանի անվան երաժշտական ուսումնարանում, 1969-1974 թվականներին` Երևանի Կոմիտասի անվան պետական կոնսերվատորիայի ջութակի բաժնում՝ Հ. Բոգդանյանի դասարանում։ 1973-1994 թվականներին աշխատել է Հայաստանի Ռադիոյի և հեռուստատեսության պետական սիմֆոնիկ նվագախմբում՝ որպես ջութակահար, 1990-1994 թվականներին՝ որպես կոնցերտմայստեր։ 1974-1975 թվականներին ջութակի դասեր է տվել Կիրովականի Թավրիզյանի անվան երաժշտական ուսումնարանում։


== Գործունեություն ==
Վինաշինության մեջ հմտացել է՝ աշակերտելով և կողքից հետևելով հոր աշխատանքին։ 1974 թվականին պատրաստել է առաջին ջութակը։ 1979 թվականին մասնակցել է Կրեմոնայի Ա. Ստրադիվարիուսի երկրորդ միջազգային մրցույթին՝ լինելով առաջին մասնակիցը Հայաստանից։ Արժանացել է դիպլոմի և հուշամեդալի։ Վերապատրաստվել է Վ. Պիլարժի արվեստանոցում (Գրադեց, Կրալով)։ 1982 թվականին փորձի փոխանակման շրջանակներում մասնակցել է կատարելագործման դասընթացների Լեհաստանում, Պոզնանի անվան միջազգային մրցույթում արժանացել է դիպլոմի։
1988 թվականին կայացել է նրա առաջին հեղինակային երեկոն, իսկ ջութակը և ալտն արժանացել են դիպլոմի Կրեմոնայի մրցույթին։ 1991 թվականին մասնակցել է Օբերլինի (ԱՄՆ) Վ. Նիկողոսյանի «Լարային երաժշտական նվագարանների ռեստավրացիա» վարպետության դասընթացին։ 1990-1991 թվականներին աշխատել է Փարիզում` Միշել Գլադիոյի արվեստանոցում։ 1993 թվականին փորձառություն է անցել Փարիզում` Էթիեն Վատլոյի, Անդրե Լեվիի երաժշտական գործիքների վարպետների արվեստանոցում։ 1995 թվականին մասնակցել է Փարիզի «Salon Musicora»-ին։ 1991-2002 թվականներին եռամսյա փորձառություններ է անցել Փարիզում՝ Մ. Գլադիոյի արվեստանոցում։
2005 թվականին կայացել է նրա երկրորդ հեղինակային երեկոն և լույս է տեսել Մ.Սիմոնյանի հեղինակած «Երիցյան Վինագործներ» գիրքը։ ՀՀ մշակույթի նախարարության կողմից արժանացել է երաժշտական գործիքների փորձագետի մասնագիտական որակավորման։ 2012 թվականին Արամ Խաչատրյանի անվան միջազգային 8-րդ մրցույթին կցվել է որպես երաժշտական գործիքների վարպետ։ 1994 թվականից ՀՀ Մշակութային արժեքների պահպանման գործակալությունում աշխատում է որպես լարային երաժշտական գործիքների փորձագետ։


== Մրցանակներ ==
ՀՀ արվեստի վաստակավոր գործիչ (2014 թ.)
ՀՀ մշակույթի նախարարության ոսկե մեդալ, 2013 թ.
Համամիութենական մրցույթի դափնեկիր, 1982 թ., թավջութակ՝ երրորդ մրցանակ (առաջին և երկրորդ մրցանակներ չեն շնորհվել)
Համամիութենական հինգերորդ մրցույթի (առաջին հայ վարպետի մրցանակ) դափնեկիր, 1982 թ.
Իտալիա, Ստրադիվարիուսի մրցույթի դիպլոմ, 1982 թ.
Պոզնանի (Լեհաստան) Վենյավսկու անվան միջազգային մրցույթի դափնեկիր (առաջին հայ վարպետի մրցանակ), 1981 թ.


== Ծանոթագրություններ ==
Քերոլ շրջան (Միսսուրի)

Անվան այլ կիրառումների համար տե՛ս՝ Քերոլ շրջան (այլ կիրառումներ)Քերոլ շրջան (անգլ.՝ Carroll County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.800 կմ² է, բնակչությունը՝ 9.295 մարդ (2010 թ. տվյալներով)։ Շրջկենտրոնն է Քերոլտոն բնակավայրը։ Կազմավորվել է 1833 թ.։
Արզանդաղ

Արզանդաղ, լեռ Տրանում, Հայաստանի հարավարևելյան սահմանի մոտ, Մարանդի շրջանում, Արզան գետից ոչ հեռու։ Ունի 2623 մ բարձրություն։


== Ծանոթագրություններ ==
Յիգելա

Յիգելա (էստ․՝ Jõgela), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չուն ՈՒ Հի

Չուն ՈՒ Հի (ապրիլի 20, 1987(1987-04-20), Icheon, Գյոնգի, Հարավային Կորեա), հարավկորեացի դերասանուհի։ Նրա առաջնախաղը տեղի է ունեցել 2004 թվականին, սակայն հանդիսատեսի ուշադրությունը գրավեց 2011 թվականի Արևոտ ֆիլմում՝ ապստամբող դեռահասի երկրորդական դերով։ 2014 թվականին Չունը քննդատական ողջույն է ստացել ազատ Հան Գոն Ջու ֆիլմում գլխավոր կերպարի դերը մարմնավորելու համար։ Ֆիլմը վնասված երիտասարդ կնոջ մասին է, որը փորձում է ապրել ողբերգությունից հետո։ Նրա հայտնի ֆիլմերից են Բիբարը (2015), Ներքին գեղեցկությունը (2015), Սեր, ստերը (2016) և Ողբը (2016)։


== Ֆիլմագրություն ==


=== Ֆիլմ ===


=== Հեռուստասերիալներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Chun Woo-hee Internet Movie Database կայքում